OXO

《OXO》係喺1952年整嘅井字過三關電子遊戲。佢係好早期嘅電子遊戲。游戲係道格拉斯為咗劍橋大學人機互動課題而開發嘅。

《OXO》係喺延遲儲存電子自動計算器(EDSAC) 上面編寫嘅。EDSAC係最早期嘅儲存程序電腦，可以讀取同寫入儲存器。部機有三塊小型顯像管屏幕，用嚟指示儲存器狀態；道格拉斯重新定義咗一塊屏幕，令佢可以向用戶顯示其他信息，例如井字過三關嘅遊戲狀態。遊戲完成目的之後被廢棄，後來又重建翻。

《OXO》同克里斯托弗·斯特雷奇同期嘅西方跳棋遊戲，係已知最早用電子屏幕顯示圖像嘅遊戲。根據某啲定義，佢哋就係最早嘅電子遊戲，而一啲電子遊戲嘅定義要求有畫面活動或者實時更新，咁樣《OXO》就唔算係電子遊戲。

歷史 

延遲儲存電子自動計算器(EDSAC) 由1946年起喺劍橋大學數學實驗室到開工，1949年5月6號運行第一個程序，而到1958年7月11號仲用緊。EDSAC體積有成間房咁大，係早期嘅儲存程序電腦，佢嘅儲存器可以讀取或者寫入；電腦有3個35×16點陣顯像管(CRT)，用嚟指示儲存器狀態。亞歷山大·S·道格拉斯係數學博士候選人，論文主題係人機互動，用一塊機器屏幕向用戶傳遞其他信息；他選擇透透過顯示遊戲當前嘅狀態嚟做到這一點。

道格拉斯用EDSAC模擬井字過三關 遊戲，並用屏幕顯示遊戲狀態。同其他早期電子遊戲一樣，道格拉斯完成任務之後就拋棄咗個遊戲。道格拉斯除咗「圈與叉」之外無為遊戲改名；幾十年後，電腦史學家馬丁·坎貝爾-凱利製作EDSAC模擬文件嘅時候，第一次用「OXO」呢個名。喺《OXO》完成嘅差唔多同時，克里斯托弗·斯特雷奇加強咗1951年編寫嘅初版西方跳棋程式，並移植佢到Ferranti Mark 1上面，用顯像管顯示遊戲狀態。《OXO》同斯特雷奇嘅西洋跳棋係已知最早用電子屏幕顯示圖片嘅遊戲，但兩個邊個先就唔知。《OXO》喺電腦設備上運行並顯示圖像，按部分定義係最早嘅電子遊戲，但亦都有定義要求有圖像活動或者連續更新，《OXO》就唔滿足標準。

遊戲 
用戶喺每局遊戲入面，都同行法完美嘅人工智能玩井字過三關。玩家用轉輪撥號電話輸入落子棋位嘅編號，然後電腦行棋。雙方嘅行法會喺屏幕到顯示，而圖像只會喺遊戲狀態變化嘅時候更新。由於EDSAC唔郁得，因此從未向公眾公開，只有獲得許可先可以喺劍橋大學數學實驗室玩，電腦同遊戲都只用於學術研究
。

外部連結 

Edsac模擬器 - 由馬丁·坎貝爾-凱利開發嘅EDSAC模擬器,其中包括OXO

益智遊戲